**ПОВИК ЗА ПРИЈАВУВАЊЕ НА СТУДЕНТИ РОМИ ЗА УЧЕСТВО ВО АКТИВНОСТА ТУТОРСТВО**

Здружението на граѓани „Ромаверзитас“ - Скопје во рамките на проектот: **„Зголемување на пристапот и учеството на СТУДЕНТИ Роми во ВИСОКОТО образование и транзиција на пазарот на труд“,** финансиран од Европска Унија и РЕФ, објавува повик за ПРИЈАВУВАЊЕ НА СТУДЕНТИ РОМИ ЗА УЧЕСТВО ВО АКТИВНОСТА ТУТОРСТВО.

 Пријавените и селектирани лица ќе бидат подучувани, мотивирани и насочувани за реализирање на нивте лични, академски и кариерни цели во период од ТРИ месеци (Март 2021 до Мај 2021 година), преку индивидуални работни средби со подготвен план за работа од страна на менторот.

# Опис на активноста менторство

Туторството е дополнителна академска помош и поддршка за студентите Роми преку одржување на индивидуални часови на туторот и студентот за одреден наставен предмет за договорени наставни содржини, во договорени датуми, времетраење и место на одржување.

Целта на туторството е поуспешно совладување на наставните содржини и зголемување на можностите за успешно подготвување и полагање на одреден/и колоквиуми/испити. За еден наставен предмет може да се одржат околу 15 туторски часови (1 час = 45мин).

# Учесници во активноста туторство може да бидат:

* Студенти Роми запишани во јавните и приватните универзитети во Република Северна Македонија.

# Потребни Документи и начин за пријавување за учество во активноста менторство

* **Пополнета електронска пријава најдоцна до 1 Март (Понеделник ) 2021 (**[**линк**](https://forms.gle/jRXcV4xVF13Lmf1A7)**)**

**Селекција на кандидати**

Селекцијата на кандидатите ќе ја изврши комисијата за селекција составена во рамките на проектот.